Source: http://politeia.org.ro/stiri-revista-presei/revista-presei-13-mai/61577/
Timestamp: 2019-05-19 17:32:56+00:00
Document Index: 29130942

Matched Legal Cases: ['CCR ', 'CSM ', 'CSM ', 'CSM ', 'CCR\n', 'CSM ', 'CSM ', 'ICCJ ', 'CCR ']

Revista Presei – 13 mai. “Nu, doamna Plumb, noi nu suntem “tara lui Liviu Dragnea”.” | PoliteiaWorld
Home » Stiri / Revista Presei	» Revista Presei – 13 mai. “Nu, doamna Plumb, noi nu suntem “tara lui Liviu Dragnea”.”
Revista Presei – 13 mai. “Nu, doamna Plumb, noi nu suntem “tara lui Liviu Dragnea”.”
13/05/2019 Autor desy.demeter Categorii: Stiri / Revista Presei
Buna dimineata intr-o zi de luni, 13 mai! ANM a anunțat prognoza meteo pentru săptămâna viitoare, 13-19 mai 2019. Vremea pe regiuni este caracterizată de temperaturi în creștere, deși temporar mai pot cădea ploi. La munte, la cotele înalte, pot cădea ninsori. Valorile termice diurne vor fi în creștere, astfel încât în perioada 9-18 mai vor oscila în medie între 15 și 18 grade, iar în ultima zi a intervalului, în data de 19 mai, vor tinde spre 20 de grade. Temperaturile minime vor fi cuprinse în medie între 5 și 7 grade, exceptând nopțile din 8 și 9 mai, când media acestora se va situa în jurul valorii de 2 grade. Vremea în București, pentru următoarele 7 zile, anunță temperaturi tot mai ridicate. Va ploua doar marți, 14 mai 2019, când va exista posibilitatea unor furtuni cu descărcări electrice. De asemenea, buletinul meteo București anunță că cea mai călduroasă zi va fi cea de duminică, 19 mai, când valorile termice vor fi apropiate de 30 grade C.
Saptamana de foc in Justitie: Cine vor fi noii sefi ai Inspectiei Judiciare si ai Sectiei Speciale Consiliul Superior al Magistraturii urmeaza sa ia in discutie in aceasta saptamana mai multe probleme importante pentru sistemul judiciar: promovari la Inalta Curte sau functii cheie, cum ar fi conducerea Inspectiei Judiciare sau Sectiei Speciale. Cele mai importate discutii vor avea loc marti, in sedinta Plenului CSM, cand se va decide organizarea concursului pentru ocuparea functiei de procuror sef al Sectiei pentru investigarea infractiunilor din justitie (SIIJ), denumita Sectia Speciala (SS). Asta dupa ce seful acestei sectii, procurorul Gheorghe Stan, a fost numit de Camera Deputatilor in functia de judecator la CCR, la propunerea PSD. Sectia Speciala este condusa in acest moment de procurorul sef adjunct Adina Florea. Tot marti se va discuta o propunere de modificare a concursului pentru procurorii care vor sa lucreze in cadrul SS, dar si o alta cerere de suplimentare a numarului de posturi din cadrul Sectiei pentru investigarea infractiunilor din justitie. “Acordarea avizului conform pentru suplimentarea numarului de posturi din cadrul Sectiei pentru investigarea infractiunilor din justitie“, este unul din punctele aflate pe ordinea de zi a CSM. Discutiile despre consolidarea acestei sectii vin in contextul in care mai multe organisme internationale cer ca aceasta structura sa fie desfiintata. Integral:http://www.ziare.com
SRI și DNA, obligate de Curtea de Apel Alba Iulia să dezvăluie identitatea investigatorilor dintr-un mega-dosar infracțional Curtea de Apel Alba Iulia a admis cererea mai multor persoane trimise în judecată, într-un dosar de fraudare cu fonduri europene, ca Direcția Națională Anticorupție-serviciul teritorial Alba Iulia și Serviciul Român de Informații să comunice dacă au colaborat în filarea, interceptarea convorbirilor sau supravegherea persoanelor din dosar, transmite Alba24.ro. Instanța a decis că dacă cele două servicii vor afirma că au colaborat în dosar, nu numai că vor fi nevoite să comunice ce informații au obținut, ba chiar să dezvăluie componenţa echipei, contribuţia şi identitatea fiecărui membru.În data de 18.04.2019, magistrații de la Curtea de Apel Alba Iulia au admis cererile formulate de mai mulți inculpați din dosar, cereri referitoare la colaborarea dintre DNA și SRI în faza de urmărire a celor implicați. Printre altele, Instanța de judecată a cerut „să se comunice dacă a existat o cooperare între Direcţia Naţională Anticorupţie şi Serviciul Român de Informații în cauză”, dacă s-au format echipe operative comune și „să comunice cum s-a materializat această cooperare, componenţa acestei echipe, contribuţia şi identitatea fiecărui membru”. Printre inculpaţi se află şi patru cetăţeni libanezi, un francez, doi notari din Brașov dar și președintele de la acea vreme a Camerei de Comerţ Cluj, Ştefan Dimitriu, administratorul societăţii De Construcţii Napoca SA. Inculpaţii sunt acuzaţi de constituire a unui grup infracţional organizat, fraudă din fonduri europene, înşelăciune, fals în înscrisuri, fals în declaraţii, abuz în serviciu şi infracţiuni de complicitate la unele dintre aceste infracţiuni. Integral: https://www.hotnews.ro
DOCUMENT Curtea de apel Bucureşti arată de ce este greşită decizia Tribunalului care a dispus încetarea procesului penal împotriva lui Florică şi Pescariu în dosarul Microsoft Judecătorii de Cameră preliminară ierarhic superiori de la Curtea de Apel Bucureşti (CAB), Adina-Adriana Radu şi Daniela Panioglu, au explicat de ce este greşită hotărârea judecătorului de la Tribunal care a decis să restituie la DNA dosarul lui Florică şi Pescariu pe motiv că investigarea operaţiunilor financiare din afara României nu s-a făcut cu autorizarea prealabilă a procurorului general. Pe 9 noiembrie 2018, magistraţii de la CAB au casat decizia Tribunalului şi au dispus începerea procesului pe fond, prin urmare dosarul s-a reîntors la Tribunal, la acelaşi judecător. Vineri, 10 mai, judecătorul de la Tribunal, acum învestit cu soluţionarea dosarului pe fond, a decis încetarea procesului penal pe acelaşi motiv pentru care hotărâse în cameră preliminară restituirea la DNA. Sentinţa nu este însă definitivă şi va fi atacată de procurori la CAB, au declarat pentru G4media.ro surse judiciare. Potrivit deciziei CAB din 9 noiembrie 2018, consultate de G4media.ro, faptele de spălare de bani pentru care sunt acuzaţi Florică şi Pescariu au fost comise în străinătate, dar la instigarea lui Florică în România, ceea că înseamnă că fapta este considerată a fi comisă pe teritorul Romăniei şi nu mai este nevoie de autorizarea prealabilă a procurorului general. Totuşi, cei doi judecători de Cameră preliminară de la CAB l-au urecheat puţin şi pe procurorul de caz, George Adrian Matei, pentru că nu a fost prevăzător şi nu a precizat clar locul săvârşirii infracţiunii tocmai pentru a preveni eventuale atacuri ale apărării pe acest aspect, lucru care s-a şi întâmplat…Acuzaţiile de luare de mită şi abuz în serviciu formulate la adresa foştilor miniştri PSD, Dan Nica, Ecaterina Andronescu, Mihai Tănăsescu şi Şerban Mihăilescu, zis Miki Şpagă, au fost retrase întrucât procurorii au considerat că faptele s-au prescris pentru că nu au fost investigate la timp. Integral: https://www.g4media.ro
Un proiect initiat de deputatul PSD “Mitraliera” le-ar permite si copiilor de 12 ani sa cumpere articolele pirotehnice Un proiect de lege initiat de deputatul PSD Catalin Radulescu, zis si “Mitraliera” ar putea permite ca anumite articole pirotehnice sa fie cumparate chiar si de copiii de 12 ani. Amintim ca Radulescu a fost pus sub invinuire in 2017 pentru incalcarea regimului armelor si munitiilor, dupa ce a declarat ca detine o arma AKM pe care ar fi folosit-o in 1989. Noua lege marca Radulescu ar permite si ca pe piata sa ajunga produse care pana in prezent erau interzise. Legislatia din prezent permite ca doar articolele pirotehnice de divertisment din categoria F1 (adica artificii sau articole care prezinta risca scazut, care nu fac zgomot puternic si care pot fi folosite in interior) sa fie vandute, iar varsta minima pentru achizionare este 16 ani, conform Profit.ro. Conform proiectului lui Radulescu pe piata ar putea ajunge articole pirotehnice de divertisment din categoria F2, care prezinta un risc scazut si un nivel de zgomot scazut si care sunt destinate utilizarii in exterior in spatii restranse, si F3, care prezinta risc mediu, care sunt destinate utilizarii in exterior in spatii deschise vaste si al caror nivel de zgomot nu este daunator sanatatii umane. Integral: http://www.ziare.com
Postadevărul lui Tudorel Toader …Pentru a înțelege viziunea lui Tudorel Toader despre adevăr, putem recurge cu folos la un personaj al lui Carlos Ruiz Zafón: „adevărul nu înseamnă altceva decât tâmpeniile spuse de cei care cred că știu ceva“. În consecință, pentru că nu există, adevărul nu contează și poate fi falsificat după cum o cer interesele de partid sau personale. Probabil că acesta este singurul principiu căruia fostul ministru al Justiției i-a rămas fidel. Șansa domnului Toader – și neșansa noastră ca societate – este că ieșirea sa din guvern s-a produs într-un moment de confuzie, deja definitorie pentru spațiul nostru public, iar dezbaterea privind bilanțul mandatului său a fost blocată de diversiuni generate de el însuși. În ultimele săptămâni de mandat, Tudorel Toader a pozat în dizident care refuză să avizeze OUG dorită de Liviu Dragnea pentru exonerarea infractorilor, iar după revocare, survenită în contextul tensiunilor dintre domnul Dragnea și premierul Dăncilă, fostul ministru, în primul său act de corectitudine, explică pe Facebook că OUG în cauză nu numai că nu era urgentă, dar nici nu fusese redactată la Ministerul Justiției, ci în „alte centre de reflecție“. Atunci de ce nu a semnalat domnul Toader din timp aceste aspecte și de ce nu spune tot adevărul, măcar post factum? De ce nu dezvăluie, de pildă, sediul acelor „centre de reflecție“ alternative?…De fapt, la final de mandat Tudorel Toader a încercat să genereze o perdea de fum care să-i ascundă rolul de gropar al independenței justiției și al anticorupției, la fel de nociv pentru statul de drept și pentru integritatea sferei publice ca Florin Iordache, Eugen Nicolicea și Șerban Nicolae, mai puțin spilcuiți, dar mai onești în mărturisirea crezului lor antidemocratic. Presupunem că, așa cum a semnalat Sebastian Zachmann, ministrul a dorit de fapt să-și repare imaginea în perspectiva revenirii pe postul de rector al Universității „Al.I. Cuza din Iași“, acolo unde numeroși studenți și colegi universitari începuseră să-l conteste public. …Prin recursul compensatoriu, Tudorel Toader a umplut practic străzile cu infractori, eliberați și răsplătiți bănește pentru jafurile, furturile, omorurile, tâlhăriile și violurile comise, sub falsul pretext al evitării unor procese la CEDO. Tot ce trebuia să facă era să construiască mai multe penitenciare, pentru care ar fi obținut și fonduri europene, adică exact ce nu a făcut. Tot lui îi datorăm decapitarea DNA, prin revocarea forțată a Laurei Codruța Kӧvesi, cu concursul CCR și al pasivului și neinspiratului Klaus Iohannis; apoi, la unison cu „centrele de reflecție“ patronate de Dan Voiculescu, sfârșitul carierei fostului procuror general Augustin Lazăr, cel care îi semnalase toate derapajele anticonstituționale din legile și ordonanțele promovate cu concursul MJ. Deși a încercat să se derobeze de răspundere, proiectul de modificare a legilor justiției, dezbătut de Comisia Iordache, era al lui. Nu degeaba MJ a fost mână moartă la dezbaterile din comisie. Integral: https://revista22.ro
Nu, doamna Plumb, noi nu suntem “tara lui Liviu Dragnea” Mai neinspirata decat oricand, doamna Rovana Plumb s-a apucat sa declare la mitingul de sambata, tinut la Galati, ca Romania este “tara lui Liviu Dragnea, presedintele PSD”. Nu stiu de ce a facut-o. A luat-o gura pe dinainte? S-a gudurat pur si simplu, din obisnuinta, la picioarele jupanului? A executat vreun ordin de la CEx, sau pur si simplu s-a aratat gata sa faca orice, numai ca sa se vada impinsa la Bruxelles, un trai pe vatrai, platit in euro? Cel mai probabil, toate la un loc. Dar sa spui ca Romania este tara lui Liviu Dragnea mi se pare o blasfemie. Asta n-a indraznit s-o spuna nimeni pana acum, nici cu referire la Iliescu, nici la Nastase, la Geoana, Ponta sau la vreun altul, fata de care in niciun caz Dragnea nu e mai breaz. Sa spui ca tara noastra este a lui Dragnea, e ca si cam l-ai asemana pe acesta cu Stefan cel Mare, cu Mihai Viteazul, Matei Corvin, cu regele Carol I, cu Ferdinand Intregitorul sau cu ultimul rege, Mihai, care a scos Romania din razboi, intr-un moment cand totul parea pierdut. Din ce a scos Romania Liviu Dragnea? Din noroaie in niciun caz, atata vreme cat nu avem drumurile promise, din saracie cu atat mai putin, cata vreme 1 din 10 copii de la sate se culca flamnzi in fiecare seara, din analfabetism nici vorba, atata vreme cat insusi prim ministrul pare sa fi cazut la bacalaureat. Ce a facut bun pentru tara acest Dragnea? Raspunsul i l-a dat recent un protestatar: nimic. N-a facut nimic, dar a dat apa la moara servilismului, a incurajat linguseala, s-a lasat flatat si magulit de oportunisti precum doamna Rovana Plumb, cea care ii gadila orgoliul lui Daddy, oferindu-i in dar insasi tara (de ce nu continentul, Globul sau chiar Galaxia?). In ce-l priveste pe el insusi, Liviu Dragnea nu este altceva decat un condamnat definitiv intr-un proces penal, condamnat in prima instanta intr-un alt proces, este in curs de cercetare intr-un nou dosar si banuit in altele, unde il apara o pretentioasa prezumtie de drept si un proverb, mult mai simplu: “hotul neprins e negustor cinstit”. Liviu Dragnea este omul care ne promitea in programele sale ca va reabilita scolile, va inalta 8 spitale noi regionale si unul republican, va dura autostrazi atat de multe incat nici n-as avea loc sa le insir aici, plus retransformarea Romaniei intr-o tara europeana. Integral: http://www.ziare.com
Filmul unei saptamani in care Dragnea a incercat sa compromita Romania, dar i-au ras in nas si UE, si romanii A fost saptamana in care Liviu Dragnea si Viorica Dancila, izolati pe plan european si considerati nefrecventabili de propria familie politica a PSD, si-au scos in public propriile caricaturi. Au incercat sa puna toate cartile pe o strategie a divizarii Romaniei, dar le-a iesit un spectacol grotesc, de la care au fugit pe usa din dos. Una dintre tehnicile comunistilor a fost descurajarea: “in Romania nu exista disidenta, oamenii iubesc sau macar accepta prin tacere si complicitate regimul, pe scurt, mamaliga romaneasca nu explodeaza”. Imediat dupa 1990, cand Ana Blandiana si Romulus Rusan au refacut istoria vie a satelor romanesti, am aflat ca romanii rezistasera, se impotrivisera si nu putini au fost cei care nu au turnat. Pe descurajare, rusine si lehamite a mizat Codrin Stefanescu, cel care l-a convins pe Liviu Dragnea ca trebuie sa ofere un spectacol al puterii, care sa rivalizeze cu summit-ul european “al lui Iohannis”. Naratiunea pe care PSD a montat-o este una schematica, dar tocmai violenta ei simbolica a intors lucrurile impotriva unui Liviu Dragnea cu un discurs din ce in ce mai patologic. In scenariul fabricat de Partid, Iasiul si Galatiul urmau sa se opuna Sibiului, pe sablonul mai vechi al clivajului Moldova/Ardeal. Astfel, in vreme ce Ardealul a devenit, odata cu summit-ul informal al Consiliului European, un teritoriu al “strainilor”, al mai-marilor europeni care au ocupat un oras romanesc, Moldova a ramas romanilor care muncesc mai mult, sunt mai inteligenti, au sate mai frumoase de la natura si, mai mult, nu se vand strainilor. Precaritatea intelectuala a discursului pe care Liviu Dragnea l-a tinut la Iasi nu a fost suplinita nici de retorica, iar seful PSD a ratat pana si filonul nationalist pe care, probabil, i-l gandisera strategii. Grotescul situatiei, cu oameni descarcati din autobuze si acces la mitingul de sustinere pe baza unor bilete, a fost predominant. Liviu Dragnea a fost redus la propria-i caricatura, fortat insa sa ramana pe scena si sa isi inghita pana la capat ridicolul, in vreme ce Viorica Dancila executa cealalta jumatate a strategiei, esuand in acelasi grotesc. In piesa lui Eugene Ionesco, regele, care nu isi poate accepta propria cadere, dispare din scena consumandu-si ultima farama de demnitate. Piesa se joaca inca la Teatrul National, cu un Victor Rebengiuc magistral….Mamaliga a explodat: acesta a fost contra-mesajul romanilor care au reusit sa impiedice planul PSD de a prezenta o Romanie polarizata, Moldova versus Ardeal. S-a intamplat la Iasi, apoi la Galati, la mitingul de sambata, pe care Dragnea l-a prezentat ca fiind “summit-ul PSD”, aceasta fiind, in manual, o strategie de deturnare conceptuala….Oricat a incercat sa minimalizeze premierul summit-ul informal al PES de la Sibiu, acesta s-a si vrut un mesaj transmis nu doar Romaniei, ci si Europei: PES nu mai are de-a face cu PSD, familia europeana nu se compromite pentru Dragnea. De aceea a venit Frans Timmermans si s-a lasat vazut prin Sibiu, de aceea raspunsul PES, cand i-am intrebat despre ce reuniune e vorba, a inclus referirea la “inghetarea relatiilor cu PSD”. Socialistii europeni, aflati in declin electoral, au inteles ca voturile pe care PSD le poate aduce nu sunt mai valoroase decat voturile de acasa, iar in Portugalia, in Spania, in Olanda, orice insotire cu Liviu Dragnea este vazuta ca fiind compromitatoare. Dezicerea de PSD este necesara PES-ului. Integral: http://www.ziare.com
Ajunge oare? Oricine a avut măcar o dată curiozitatea de a se uita, fie și numai pentru zece minute, la sleitele emisiuni de dezbatere electorală de la TVR 1, dezbateri moderate fără nici cea mai mică urmă de har jurnalistic de dl. Ionuț Cristache, a observat, fără a face nici cel mai mic efort, cât de rarissime sunt ocaziile în care acestea abordează teme referitoare la viitorul României în Uniunea Europeană . La toate temele mari pe marginea cărora se discută azi în Europa. Migrația, atacurile teroriste, schimbările climatice, șomajul, bugetul UE. Același lucru este perfect valabil și în cazurile mai vechilor talk-show-uri cu caracter politic găzduite pe mai departe de televiziunile private. În cel mai fericit caz, reprezentanții Opoziției politice denunță traiectul tot mai accentuat anti-european impus țării de guvernarea PSD-ALDE. Din ce în ce mai vizibila apropiere de Turcia sau Ungaria. Îngrijorătoare s-ar cuveni să fie, prin urmare și amendabilă în consecință, intensificarea discursului naționalist al reprezentanților puterii. Numai că, din păcate, lucrul acesta este cu mult prea mare parcimonie fructificat și făcut de reprezentanții Opoziției. Aceasta în pofida faptului că puterea politică de la București și vârfurile ei de lance cu funcții vorbitoare le oferă celor din Opoziție din ce în ce mai multă și mai diversificată materie primă. Iată, nu mai departe decât în urmă cu mai bine de o săptămână, doamna Rovana Plumb, probabil astfel instruită de măiastra d-nă Anca Alexandrescu, transferată de la Guvern, din postul de supraveghetor cu însărcinări speciale, în aparatul de comunicare al PSD, aceasta în vederea întăririi forței acestuia, așa cum ne-a asigurat dl. Codrin Ștefănescu, a debitat, fără să îi tremure nici măcar o singură secundă glasul, enormitatea în conformitate cu care, grație clarviziunii programului de guvernare elaborat de președintele PSD, dl. Liviu Nicolae Dragnea, muncitorii din România au început să aibă în țară salarii net superioare celor pe care le-ar câștiga dacă s-ar în duce la muncă în Germania. Fapt ce nu scutit-o de o fugăreală groaznică la Iași, provocată de acei care nu le mai cred minciunile. Nici ale ei, nici ale PSD. Numai că, dacă în privința muncitorilor lucrurile stau bine fiindcă așa zice doamna Rovana, iar doamna Plumb repetă ceea ce îi ordonă dl. Dragnea care, precum odinioară Stalin, are întotdeauna dreptate, în privința doctorilor lucrurile nu sunt la fel de încântătoare. Cu numai câteva zile înainte ca doamna Rovana Plumb să ne deschidă ochii și să ne dezvăluie cât de frumoasă și de îmbelșugată ne este viața, ministrul Sănătății, doamna Sorina Pintea, a declarat că se analizează posibilitatea aducerii de medici din Republica Moldova. Semn clar că strategia prin intermediul căreia se urmărea stoparea exodului doctorilor prin oferirea unor salarii dublate sau chiar triplate este departe de a fi dat rezultatele scontate….Așa că degeaba se laudă guvernul cu rablaisienele lui creșteri salariale (în cazul lefurilor profesorilor oficialii Executivului au ajuns chiar să se contrazică unul pe celălalt căci în ieșirile publice se vorbește când de dublare, când de triplare) și să constatăm că cu aceiași bani cumpărăm nu două, ci doar un amărât de kilogram de cartofi. Și aceia de o calitate îndoielnică, în pofida faptului că sunt comercializați drept marfă de primă calitate. Or, cartoful care în România guvernată de alianța PSD-ALDE a ajuns să fie delicatesă, marfă de lux, oriunde altundeva în lumea europeană este considerat mâncarea săracului….Au reprezentanții Opoziției cu adevărat un program de guvernare sau se vor descurca românește, adică la fața locului? Nu cumva există riscul să se repete ceea ce s-a întâmplat în 1996-97 după ce a preluat puterea Convenția Democratică ori, în 2004, celebra “Dreptate și Adevăr”? Ei, despre asta, ne dau de înțeles reprezentanții Opoziției, vom vorbi doar după victorie. Deocamdată rostogolim cuvinte despre rău și despre Dragnea. Ajunge oare? Integral: http://www.contributors.ro
Pentru ce votam la 26 mai? (III) – Un altfel de CAP… Uniunea Europeana este divizata, de zeci de ani, de o controversa imensa numita “Politica Agricola Comuna” (in engleza un acronim urat de romani, CAP): o parte (majoritara) a statelor membre doreste cheltuirea unor bugete comunitare imense, iar cealalta parte doreste eliminarea acestei practici, considerand-o daunatoare competitivitatii Uniunii pe piata globala….Unde se gasesc fericitii europeni destinatari ai acestor sume imense? O cincime dintre ei traiesc in Franta (21,2%), cate o septime in Germania si Polonia (13,3 si 13,6%), 11% in Romania, 6% in Italia si cate peste 3% in Grecia, Portugalia si Austria. In aceste 8 tari se regasesc asadar trei sferturi dintre “fermierii” din UE… .Pentru buna regula, sa precizam ca Uniunea Europeana plateste aproximativ 60 miliarde de euro anual pentru subventionarea agriculturii continentale. Cea mai mare parte din acesti bani ajunge la francezi (17%), apoi cate 11% la nemti si la spanioli, 10% la italieni, 8% la polonezi, 5% la romani si 6,6% la britanici. Cam proportional cu valoarea produsa, cu mici dezavantaje pentru italieni si olandezi si cu plusuri pentru polonezi si romani:…Numai ca surpriza apare la capitolul “plati directe”, adica la subventia pe hectar: Franta primeste si aici partea leului, cu 7,4 miliarde de euro/an dintr-un total de 41,5 miliarde Euro/an (18%), urmeaza Spania (peste 12% din total), Germania (aproape 12% din total), Italia si Polonia (cu cate 9% din totalul subventiilor la hectar), apoi Grecia! (cu 2 miliarde euro, cam 5% din total), mult peste Romania (1,7 miliarde euro/an, 4% din total) si vecinii nostri unguri (3% din total, ca si irlandezii) . Dupa cum se vede, ungurii, grecii si irlandezii au gasit o cale de a lua mai mult decat ar fi impus regulile si decat ar fi fost proportional cu marimea agriculturii lor….85% dintre ferme (710.000 ferme, cele mici cu subventia de sub 1.250 euro) incaseaza doar 18% din totalul subventiei, dublu decat cei 7% care ajung la cele mai mari 120 ferme (fiecare cu subventie de peste 500.000 euro) . 15% din bani ajung la 10.000 de ferme mari (cu subventii intre 20.000 si 100.000 Euro) . Pai mi se pare mie sau ferma traditionala nu se alege cu mai mult de 20% din banii europeni, iar alea 120 de ferme mari, privatizate cu scandaluri cat casa si detinute de urmasii lui Culita Tarata si de arabul Jihad, iau caimacul? Stimati contribuabili la bugetele Romaniei si al UE, ia mai priviti o data tabelul de mai sus, poate va dumiriti! Ei, si acum sa ajungem si la boierii pesedisti care ne conduc de vreo 7 anisori neintrerupt, sa vedem ce fac ei cu banii europeni pentru agricultura. Si ca sa fim rigurosi pana la capat, sa ne comparam tot cu ungurii si polonezii, colegii nostri de Estul Europei.Pe ce cheltuie ungurii banii europeni pentru agricultura: 70% pentru subventii directe (media europeana), 27% pentru dezvoltare rurala (podete si drumuri de tara) si 3% pentru subventii tintite (jumatate din acestea se duc la producatorii de vin si restul la cei de lapte si de fructe) – (Sursa: AICI)….Iara noi? Doar 58% in subventii directe si, tineti-va bine, peste 40% in “dezvoltare rurala” si un infim 1,5% la subventii tintite (pentru lapte, vin si porci) . Ati inteles, dragi votanti? D-aia e bine sa citim tot ce se scrie in subsolul paginii, cu litere foarte mici. Pentru ca baronimea noastra a mutat vreun sfert din subventiile directe si jumatate din subventiile tintite tocmai catre “dezvoltare rurala”, adica banii la dispozitia lor insile, banii pe care ii pot cheltui linistiti primarii din curtile lor bizantine pe te miri ce: ici un drumeag care duce nicaieri, colo un joc de lumini, dincolo o fantana artizanala. Ca doar nu erau prosti sa cheltuie banii astia pentru alimentare cu apa, canalizare sau, Doamne fereste!- vorba marxistului, pentru alimentarea cu gaze naturale…Integral: http://www.ziare.com
Proces gigant deschis in SUA: 44 de state americane vs industria farma Un numar de 44 de state federale americane acuza Teva Pharmaceuticals ca a organizat o schema prin care, impreuna cu alte 19 companii farmaceutice, a crescut artificial preturile medicamentelor, uneori cu peste 1.000%, si a impiedicat concurenta, au anuntat sambata procuraturile statelor, transmite Reuters. Cresterea preturilor medicamentelor, atat ale celor sub patent, cat si ale celor generice, a provocat indignare si investigatii in Statele Unite. Criticile au venit din tot spectrul politic, de la presedintele republican Donald Trump la democratii progresisti, inclusiv de la senatoarea Elizabeth Warren, care candideaza la presedintie. Cele 20 de companii farmaceutice au conspirat pentru a-si imparti piata medicamentelor si a evita concurenta si, in unele cazuri, au conspirat fie pentru a preveni scaderea preturilor, fie pentru a le creste, potrivit unei plangeri inregistrate de cele 44 de state la Tribunalul Districtual din Connecticut. Un reprezentat al Teva USA, divizie a companiei israeliene Teva Pharmaceutical Industries, a spus ca va contesta acuzatiile….”Aparent nemultumite de starea de fapt si de evitarea cu greu a erodarii preturilor, Teva si partenerii sai de conspiratie s-au implicat in una dintre cele mai sfruntate si daunatoare conspiratii de fixare a preturilor din istoria Statelor Unite“, se arata in plangere. Cu Teva aflata in centrul conspiratiei, companiile farmaceutice s-au aliat pentru a creste semnificativ preturile a 86 de medicamente, in perioada iulie 2013 – ianuarie 2015. Reprezentantii Sandoz, o alta companie mentionata in proces, nu au raspuns imediat solicitarii de informatii. Integral: http://www.ziare.com
Exclusiv! 10 branduri care vor fi promovate în episodul 5 din Game of Thrones ….Daenerys nu-i mai strigă lui Drogon ”Dracarys”, acum îi spune ”Just do it!” – Ser Davos nu mai are emblemă pe steag doar o ceapă, acum are o şaorma de la Dristor; -The Hound nu mai bea vin, ci se delectează cu un pahar de prosecco Grande Babano di Dorele; -Cersei va purta o poşetă Hermes, făcută la comandă din pielea dragonului Rhaegal; – McDonalds ridică ştacheta. La următorul ospăţ va fi plin de happy meals; – Lannisterii vor primi notificare pentru restanţele adunate la ING Bank of Braavos; – Varys apare cu plete și va promova clinica din Turcia unde și-a făcut implant; Integral: https://www.timesnewroman.ro
30 Raspunsuri la Revista Presei – 13 mai. “Nu, doamna Plumb, noi nu suntem “tara lui Liviu Dragnea”.”
desy.demeter13/05/2019 at 09:37
“Asociația Inițiativa pentru Justiție îi cere lui Iohannis să participe la ședința CSM la care ar trebui validat șeful Inspecției Judiciare și o acuză pe Lia Savonea că a modificat ilegal regulile concursului Asociația Inițiativa pentru Justiție îi cere președintelui Klaus Iohannis să participe la ședința CSM de marți, 14 mai, în care ar urma să fie validat concursul pentru șefia Inspecției Judiciare – post câștigat de Lucian Netejoru în martie. Asociația arată că are „motive temeinice de considera că a fost viciat prin acțiunile a trei membri ai comisiei de concurs: Lia Savonea (președinte al CSM), Evelina Oprina și Victor Alistar (membri CSM), în sensul favorizării unicului candidat, Netejoru Lucian”.
Asociația arată că cei trei membri ai CSM ar fi schimbat procedura de concurs fără a avea dreptul de a o face….”
https://www.g4media.ro/asociatia-initiativa-pentru-justitie-ii-cere-lui-iohannis-sa-participe-la-sedinta-csm-la-care-ar-trebui-validat-seful-inspectiei-judiciare-si-o-acuza-pe-lia-savonea-ca-a-modificat-ilegal-regulile-conc.html
Mar13/05/2019 at 09:45
Avem explicația pentru comportamentul și afirmațiile total iresponsabile făcute de Dragnea și camarila lui. – Prim-vicepreședintele Comisiei Europene, Frans Timmermans, a anunțat într-o scrisoare trimisă primilor patru oameni din statul român că executivul european va declanșa o procedură preliminară activării Articolului 7 din Tratatul UE (”opțiunea nucleară”) în cazul României dacă modificările la codurile penale vor intra în vigoare, au declarat pentru G4Media.ro surse politice. Modificările la codurile penale riscă să creeze ”o impunitate de facto pentru infracțiuni, inclusiv infracțiuni de corupție”, arată Timmermans
https://www.g4media.ro/exclusiv-comisia-europeana-ameninta-in-premiera-romania-cu-optiunea-nucleara-declansarea-articolului-7-mcv-va-fi-inlocuit-cu-un-mecanism-si-mai-dur-daca-modificarile-la-codurile-p.html
Tzepelica13/05/2019 at 09:49
Opozitia UE la manevrele de subjugare a justitiei de catre PSD-ALDE e mai tare/mai eficienta decat opozitia din tara.
Ca daca nu eram in UE/NATO….
Tzepelica13/05/2019 at 09:46
Joiana Plumb e imaginea servilismului total grefat pe incompetenta.
A se vedea si falimentarea “Miraj”, in vremea in care era director.
Tzepelica13/05/2019 at 10:02
“Deceniile de propagandă anticapitalistă au lăsat urme adânci în mentalul colectiv românesc, ceea ce face ca sărăcia, șomajul, corupția etc., să fie atribuite cu un aer de verosimilitate capitalismului, nu reminescențelor comunismului.
În aceste condiții, mulți compatrioți atribuie capitalismului sărăcia în care se află ei sau cunoscuții lor. Or, acest fenomen are un impact remarcabil asupra conștiinței naționale, având în vedere că în prezent în România peste 23% din populație este săracă.(7) Astfel, o mare parte a societății românești crede spusele unor politicienieni, jurnaliști și mas media că măsurile economice luate de autorități împotriva companiilor și băncilor cu capital străin au ca scop împiedicarea transferului de bogăție în străinătate. Cei 4,6 milioane de cetățeni săraci(8) și cei 345 mii de șomeri(9)sunt, deci, victime ale capitalismului și străinătății.
Întrebarea care se pune și la care nu cunoaștem răspuns este dacă dificultățile cu care se confruntă în prezent România și care, probabil, se vor amplifica în viitorul previzibil, sunt consecința temporară a versalității tradiționale a societății românești sau semnul unui îndelung și profund declin al națiunii române?”
Intamplator13/05/2019 at 10:42
Buna dimineața…..
Răspunsul este declinul profund…..citeam aseară discursul lui Cioloș la Timișoara /toată media a spus despre “atacul la iohannis” dar nimeni nu a remarcat de câte ori folosește Cioloș cuvântul MUNCA , esența a unui trai decent…..și ….când aia menționați ca “săraci” proptesc birturile și dau vina pe orice și oricine altcineva pentru sărăcia lor dar niciodată de lenea lor….cum s nu aibe succes “discursul” lui dragneapesede…..mai doriți? amintiți va de cenaclul Flacăra …ce altceva decât propagarea unui naționalism deșănțat era?
Tzepelica13/05/2019 at 11:35
Cenaclul “Flacara” a fost doar o supapa abil folosita de comunisti.
Prin care jegul paunescian inducea tinerilor iluzia libertatii.
A A13/05/2019 at 13:21
Invitatia la MUNCA, asta ii va pierde electoral lui Ciolos foarte multe procente… 🙁 🙂
Cea mai mare amenintare pentru neamul prost foarte mult din tara asta este sa nu primeasca nimic fara munca.
Cum sa nu se revolte si presa neamului prost si mult? Cum sa nu considere ei o amenintare?
Paganel13/05/2019 at 13:48
cedric13/05/2019 at 10:37
Poate il vedem pe Mazare in Romania:
dosarul de extradare a fost predat autorităţilor competente din Republica Madagascar. La ora 8:00, dosarul a fost predat Ministerului Afacerilor Externe, iar la ora 9:00 a fost predat Ministerului Justiţiei din Republica Madagascar.
https://www.digi24.ro/stiri/actualitate/justitie/extradarea-lui-radu-mazare-birchall-avem-un-dosar-de-peste-600-de-pagini-care-trebuie-tradus-1129570
Tzepelica13/05/2019 at 10:44
Hopaaaaa! 🙂
“…operatorul centralei nucleare de la Cernavodă, Nuclearelectrica, a informat statul, acţionar majoritar al companiei, că nu-i mai poate plăti dividende suplimentare.”
https://adevarul.ro/economie/stiri-economice/premiera-romania-companie-stat-refuza-mai-plateasca-statului-dividende-suplimentare-1_5cd8fc8f445219c57e8f9f75/index.html
cedric13/05/2019 at 10:44
https://www.g4media.ro/breaking-sectia-speciala-a-retras-apelul-in-dosarul-de-coruptie-in-care-viorel-hrebenciuc-fusese-condamnat-la-doi-ani-de-inchisoare-in-prima-instanta.html
Paganel13/05/2019 at 11:11
Ultimele călătorii (la Istanbul și Budapesta) mi-au clarificat, în bună măsură, ideile legate de vechimea Tricolorului românesc:
https://paganelis.wordpress.com/2019/05/13/despre-tricolor/
radu213/05/2019 at 13:47
Buna ziua. Interesant http://www.ziare.com/viorel-hrebenciuc/dna/dosarul-romsilva-hrebenciuc-procurorul-de-sedinta-l-a-sesizat-pe-procurorul-general-dupa-ce-seful-sectiei-speciale-a-retras-apelul-dna-1561368 poate o lebada neagra il pocneste pe Giani si zboara postul de la CCR
Mircea Rusu13/05/2019 at 15:40
https://www.comisarul.ro/articol/mafia-psd!-procurorul-de-sedinta-solicita-instante_998839.html
cedric13/05/2019 at 14:22
Ar trebui cat mai multe plangeri penale la abuzurile comise de PSD, dar sa vedem cine face dreptate:
http://www.ziare.com/liviu-dragnea/presedinte-psd/plangere-penala-dupa-mitingul-psd-de-la-iasi-autobuze-bagate-in-revizie-de-urgenta-dar-trimise-cu-angajati-la-miting-1561364
Mar13/05/2019 at 14:25
Este oficial!! Dragnea&Co. trebuie să-și asume mizeria în regim de urgență 👿 – Purtătorul de cuvânt al Comisiei Europene, Margaritis Schinas, a anunțat oficial, luni după-amiază, într-o conferință de presă, că prim-vicepresedintele Comisiei Europene, Frans Timmermans, a transmis o scrisoare președintelui Klaus Iohannis, premierului Viorica Dăncilă și președinților celor două Camere ale Parlamentului, în care avertizează că CE va declanșa “fără întârziere” ”Rule of law Framework” (Cadrul UE pentru Statul de Drept)”, procedură care precede activarea Articolului 7, dacă intră în vigoare modificările aduse Codurilor penale.
A A13/05/2019 at 15:37
A A13/05/2019 at 15:42
http://www.ziare.com/stiri/magistrati/inalta-curte-sesizeaza-curtea-de-justitie-a-ue-modul-in-care-ccr-a-decis-constituirea-completurilor-de-5-judecatori-incalca-legislatia-europeana-1561371
Eugen Vasilescu13/05/2019 at 15:59
interesant si multe date suplimentare
http://www.ziare.com/alegeri/alegeri-europarlamentare-2019/doar-39-la-suta-dintre-romani-vor-merge-sigur-la-vot-pe-26-mai-psd-si-pnl-scoruri-apropiate-1561375
inca putin si pnl+alianta2020 trec de 50 %
Mar13/05/2019 at 16:39
A băut pisica oțet! – ”decizia Secției speciale de anchetare a magistraților de a institui controlul judiciar în cazul fostei șefe a DNA a fost „o greșeală, o eroare”. „Ați văzut că instanța i-a ridicat acel control judiciar”, a precizat Renate Weber ”
https://www.hotnews.ro/stiri-europarlamentare_2019-23139215-video-renate-weber-hotnews-live-controlul-judiciar-pus-sectia-speciala-cazul-kovesi-fost-greseala-cand-guvernare-alde-oprit-niste-teme-tariceanu-spus-nu-nu-avem-nevoie-amnistie.htm
desy.demeter13/05/2019 at 17:16
“In ziua in care procurorii ii cer sa participe la sedinta cruciala a CSM, Iohannis isi lanseaza cartea la Ploiesti. Marti, in ziua in care la CSM are loc o sedinta cruciala la care a fost rugat sa participe de catre o asociatie de procurori, presedintele Klaus Iohannis merge la Ploiesti, unde se intalneste cu autoritatile locale si isi lanseaza cea mai recenta carte.
Conform art. 133 din Constitutie, ” (6) Presedintele Romaniei prezideaza lucrarile Consiliului Superior al Magistraturii la care participa”. Asa s-a intamplat, de exemplu, in decembrie 2018, cand presedintele Iohannis a participat la sedinta CSM (foto), unde a sustinut o alocutiune. Pe agenda presedintelui Romaniei figureaza, luni seara, participarea la intalnirea reprezentantilor statelor din cadrul Parteneriatului Estic, organizata la Bruxelles, iar in programul zilei de marti doua activitati: Intalnire cu autoritatile locale din regiune, la Primaria Municipiului Ploiesti (ora 17:00) si lansarea volumului “EU.RO – Un dialog deschis despre Europa”, organizata la Casa de Cultura a Sindicatelor (ora 18:00).
Reamintim ca aceasta este o saptamana de foc pentru justitia romaneasca, Consiliul Superior al Magistraturii urmand sa ia in discutie mai multe probleme. Cele mai importate discutii vor avea loc marti, in sedinta plenului CSM, cand se va decide organizarea concursului pentru ocuparea functiei de procuror sef al Sectiei pentru investigarea infractiunilor din justitie (SIIJ), denumita si Sectia Speciala (SS), precum si suplimentarea numarului de posturi din sectie.
Discutiile despre consolidarea acestei sectii vin in contextul in care mai multe organisme internationale cer ca aceasta structura sa fie desfiintata….:
http://www.ziare.com/klaus-johannis/presedinte/in-ziua-in-care-procurorii-ii-cer-sa-participe-la-sedinta-cruciala-a-csm-iohannis-isi-lanseaza-cartea-la-ploiesti-1561378
Multumesc celor trei (3) prieteni ai blogului care au trimis donatii din putinul lor. Si inca mai astept si pe altii.
A A13/05/2019 at 18:28
Foarte putina puscarie primita, la cat a pradat porcul asta criminal
https://www.g4media.ro/breaking-sorin-oprescu-a-fost-condamnat-la-4-ani-si-4-luni-de-inchisoare-cu-executare-de-tribunalul-bucuresti.html
desy.demeter13/05/2019 at 18:44
Sentinta nu este definitiva. 🙁
A A13/05/2019 at 19:01
Observasem, m-am prefacut ca nu vad si-am “ievaluat” chiar si numai pe cea tranzitorie.
O sa-l pupe si pe asta “justitia” si-o sa-i dea drumul, de la “curtile” astea nu ma astept la prea multe in zilele astea.
Paganel13/05/2019 at 19:15
Despre o plagă plumb(uită) a României:
https://www.dw.com/ro/rovana-plumb-a-pl%C4%83tit-din-pensia-de-400-euro-a-so%C8%9Bului-rate-lunare-de-4000-euro-newsweekro/a-48649179
„Bunurile Rovanei Plumb nu sunt compatibile cu banii pe care îi câștigă, scrie publicația Newsweek.ro.
Din venitul (pensia) lunară de 1.735 de lei, familia Rovanei Plumb a trebuit să achite rate la un credit de 800.000 de euro pe care l-a luat în 2007 și care este scadent în 2030. Cu venituri de 400 de euro, Rovana Plumb a achitat, în anul 2016, rate lunare de peste 4.000 de euro.”
cedric13/05/2019 at 20:54
Aritmetica e grea!
http://www.ziare.com/sorin-oprescu/dna/cum-s-a-pierdut-un-an-in-calculul-sentintei-lui-sorin-oprescu-eroare-materiala-a-sentintei-1561422
Cetatean13/05/2019 at 22:28
Salutare 🙂 La ceas nocturn, dupa o zi infernala (a mea).
Sper ca ati vazut stirea:
https://www.g4media.ro/instanta-suprema-sesizeaza-curtea-de-justitie-a-ue-la-cererea-judecatoarei-camelia-bogdan-avea-dreptul-ccr-sa-decida-in-legatura-cu-completurile-de-5-judecatori-de-la-iccj.html
Adevarul ca o inrrebare mai directa decat asta, nu prea se putea. Tare as vrea sa stiu cine e judecatorul/cine sunt judecatorii de la Sectia Penala de la ICCJ care au decis trimiterea intrebarii preliminarii la CJUE.
Nu potoi fi prea multi cei care sunt verticali si inteleg realmente mizele.
cedric13/05/2019 at 22:55
Ce parere aveti? Se strica prietenia cu Netanyahu?
A A14/05/2019 at 07:20
Interesul de a sparge UE si a jefui in voie prin tarile est europene cu multi cretini si criminali in ele nu s-a stins in locatiile si la organizatiile (variate, nu doar din Israel) in care s-a initiat acest interes.
« Revista Presei – 14 mai. “CCR face praf Legea pensiilor, scrisă de Lia Olguța Vasilescu.”
Revista Presei – 11 mai. “Către viitorul imaginat de Doina Cornea se îndreaptă şi cei ce, astăzi, după trei decenii, opun fesenismului propria lor conştiinţă. “I.Stanomir »